تورکیه جمهور باشقانی رجب طیب اردوغان، اوتریش‌ده پرزیدنت سئچیم‌نین 2 ایل سونرا لغو ائدیلمه‌سینه سسینی چیخارمایان باتی اؤلکه‌لری‌نین، ایستانبول سئچیم‌لری ایله باغلی یوکسک سئچیم قورولونون قرارینا قارشی موضعلرینی ایکی‌لی ایستاندارد کیمی قیمتلندیریب.
اردوغان، ایستانبولدا اتفاق فوندو عمومی مرکزینده کئچیریلن 39-جی عنعنوی بیرلیک فوندو ایفطاردا دانیشدی.
اردوغان، قونوشماسیندا31 مارس‌داکی ایستانبول بؤیوکشهر بلدیه باشقانی سئچیمی‌نین، اوصولسوزلوک ائدیلدیگی و بو سببله ده یوکسک سئچیم قورولونون 23 ژوئن‌ده یئنی‌لنمه‌سی قرارینی تنقید ائدن باتی اؤلکه‌لرینه اعتراض گؤستردی.
اردوغان، "اوتریش‌ده پرزیدنت سئچیمی 2 ایل سونرا لغو ائده‌بیلیر. هئچ بیر سس ائشیتدینیزمی، نئجه بئله بیر شئی اولا بیلر دئیه، هر هانسی بیر پیسلمه دویدونوز مو؟ 2 ایل سونرا پرزیدنت سئچیمی لغو ائدیله‌بیلیر. بیزده ایسه یالنیز مراجعت ائتمییمیز ده باتینی ناراحات ائدیر. بو، بیزیم میللی ایراده‌نین حاقینی آراما موباریزه‌سی‌دیر." دئدی.
یوکسک سئچیم قورولو قراری اوزرین‌دن تورکیه‌نی هدف ساحه‌لرین قایه‌سی‌نین، میللتین 17 ایللیک نایلیت‌لرینی دینامیتلمک، تورک دموکراسیسی‌نین آلتینی اویماق اولدوغونو وورغولایان اردوغان،
"31 مارس سئچیم‌لرینده باش وئرن تشکیلات‌لی اوصولسوزلوک-لاری، داها دقیق بیر ایفاده ایله صاندیق پوزونتولاری گؤرممزلیک‌دن گلمه‌لری‌نین سببی بودور. چونکی صمیمی اولان حقیقتی تحریف ائتمز، اونو اوخوماغا، آنلاماغا چالیشیر. بون‌لار اؤلکه‌میزه باخاندا حقیقتی دئییل، یالنیز اؤن یارغی‌لارینی گؤرورلر. ذهین‌لرین‌دکی کئچمیش تورکیه ایله گئرچک تورکیه آراسین‌داکی فرقی هئچ جور قبول ائتمک ایستمیرلر. اؤلکه‌میزین سون 17 ایلده یاشادیغی بؤیوک دییشیک‌لیگی گؤرمه‌یه یاناشمیرلار. قارشی‌لاریندا آرتیق حاضیر اولدا گؤزله‌ین بیر تورکیه اولمادیغینی، بو اؤلکه‌یه امر و تعلیمات وئره‌میه‌جکلرینی بیر جور درک ائده بیلمیرلر. آنجاق اونلار قبول ائتسه ده، ائتمه‌سه ده تورکیه، موستقیل، اگمن، دموکراتیک و قانونون عالی‌لیگینه اینانان بیر اؤلکه‌دیر." ایفاده‌لرینی ایستیفاده ائتدی.
پرزیدنت اردوغان، تورکیه‌نین هئچ کیم موستملکه‌سی، مانداسی اولمادیغینی وورغولایا‌راق،
توپراقلاریندا کودتاچی قاتیل‌لری قارشیلایان‌لار، بیزه حقوق درسی وئره بیلمز. سئچیم ایشینه گلمیش ونزوئلا دولت باشقانی‌ دئویرمه‌یه چالیشان‌لار، بیزه دموکراسیدن بحث ائتمز. ایسرائیل ترورونا سس‌لرینی اوجال‌دامایان‌لار، سئچیم قانونو چرچیوه‌سینده آپاردیغیمیز حاق موباریزه‌سینه سؤز دییمزلر. الله‌ین ایزنی ایله میللتیمیز بو باسقی‌لارا، بو تهدید دیلینه بویون ایمه‌یه‌جک. تورک میللتی نئجه 15 ژوئیه 20116دا (فتح الله‌چی ترور تشکیلاتی کودتا گیریشیمینه) لازیم گلنده جانی باهاسینا ایراده‌سینه صاحب چیخیبسا، 23 ژوئن‌ده ده آزاد ایراده‌سیله سئچیمینی ائده‌جک‌دیر." ایفاده‌لرینی ایستیفاده ائتدی.
